Northern Alberta Jubilee Auditorium

The Northern Alberta Jubilee Auditorium (NAJA) er et senter for kultur, scenekunst og samfunnshus i Edmonton, Alberta, Canada som ble oppført i 1955-57. Det er ett av to sentre («the Jubes»), SAJA i Calgary og NAJA i Edmonton, som ble gitt av Albertas befolkning i anledning provinsens 50-årsjubileum i 1955.Canadian Architect: Northern & Southern Alberta Jubilee Auditoria, Edmonton & Calgary, Alberta . Besøkt 15. februar 2015. 

NAJA eies og driftes av Executive Council of Alberta. Bygningen gjennomgikk en stor oppussing i 2004 med fokus på temaer som akustikk, inneklima og publikums sitteplasser, og den var gjenåpnet i september 2005 i forbindelse med markeringen av Albertas 100-årsjubileum.Northern Alberta Jubilee Auditorium: Who we are . Besøkt 15. februar 2015. 

På fasaden til begge byggene er følgende sitat montert på en plakett:

Edmonton Opera og Alberta Ballet holder til i «The Jubilee», og i mange år har Broadway shows, teaterproduksjoner, operaer og dansefestivaler blitt satt opp her, og har stand-up-komikere, band og orkestre opptrådt. Blant leietagerne er Broadway Across Canada.Broadway Across Canada. Besøkt 15. februar 2015. Hovedsalen har 2500 seter fordelt på tre nivåer.Broadway Across Canada. Besøkt 15. februar 2015. I tillegg til hovedsalen og dens lobbyområder omfatter senteret også møterom og en utstillings-sal.incentivemag.com:  Meeting Facilities: Northern Alberta Jubilee Auditorium  Besøkt 15. februar 2015.

 Historikk 
Arkitekten bak sentrene var Ronald Clarke, ledende arkitekt i Department of Public Works. Auditoriet i Edmonton ble bygget ved siden av University of Albertas «North Campus» på den sørlige bredden til North Saskatchewan River.

18. november 1971 opptrådte det britiske rockebandet Procol Harum her, sammen med Edmonton Symphony Orchestra. Konserten ble tatt opp og senere sluppet på live-albumet Procol Harum Live In Concert with the Edmonton Symphony Orchestra.

Oppussingen i 2004-05 omfattet salen, nye HVAC-system, lyd- og lyssettingssystem, og ble ledet av CPV Group of Architects and Engineers (senere Stantec Architecture). Budsjettet var satt til 62 millioner kanadiske dollar.Canadian Architect: Northern & Southern Alberta Jubilee Auditoria, Edmonton & Calgary, Alberta . Besøkt 15. februar 2015. CPV hentet inn den danske akustikeren Niels Jordan (Jordan Akustik) til dette. Et viktig poeng var at salen skulle kunne brukes til ulike arrangementer som for eksempel eksamensseremonier, rockekonserter og klassisk opera. Balkongene i den vifteformede salen brukes både for å nå akustiske mål og for å gi publikum en følelse av en mindre og mer intim sal. Nye seter og setemønstre gir publikum bedre utsikt til scenen, og mer benplass.

 Referanser 

 Eksterne lenker 
 Northern Alberta Jubilee Auditoriums historie
 Canadian Architect: Northern & Southern Alberta Jubilee Auditoria, Edmonton & Calgary, Alberta 

Kategori:Edmonton
Kategori:Teatre
Kategori:Konsertlokaler
Kategori:Byggverk i Alberta